Drie mal mans – Abrie dink hardop – jy is wat jy dink
Wanneer jy daardie ongemaklike ouderdom betree (in hierdie geval behardloop) wanneer jy nog nie oor die muur is nie (of dink jy is nie), doen jy partymaal dinge wat bevraagteken kan word in normale professionele geestesgesonde geselskap. Hierdie was so ‘n oomblik…
Tydens ons kuier by Deluxe Coffeeworks. Dog’s Bollocks! wys Danie vir my ‘n video en net daar besluit ek dit moet in cyberspace verewig word as ‘n waarskuwing vir ander mans om nie simpel te wees nie. (Video skakel onder aan blog). Onderstaande is ‘n fragment (wou nog altyd dit gesê het) – nee ‘n uittreksel uit die baie lang Die Sport van mindere mans. Gaan lees daar wat alles dié naweek gebeur het…
Saterdagmiddag om en by 5 uur langs die Breederivier. Ons het pas die kanos teen die wal vas ge-anker na voltooiing van lewensbedreigende uitdagings soos die “Wall of death”. Geen kanos het eers omgeval nie, vreeslose deurwinterde, professionele, witwaterroeiers wat ons is. Ons as volwassenes het dus reeds almal bewys hoe vaardig, fiks en jonk ons is. Links van ons lê die Breede in sy breede glorie en regs van ons ‘n sandduin met ‘n skerp helling na bowe. ‘n Tasbaar ongewone omgewing wat pas by ons as ongewone mense (en veral pa’s). Hierdie is die tipe plek waar Stanley sou gese het: “Dr. Livingstone I presume”. n Epiese plek van genoegdoening and a job well done.
Dit was dus heeltemal ontoepaslik dat anonieme tienerseun uitdagend teenoor anonieme vader daardie vier dubbele 3-letter frase kon gebruik: sal nie kan nie. Pa sal nie teen die sandduin kan uithardloop nie. Ek kon sommer sien dat die pa nie lus is om daar uit te hardloop nie (nie dat hy dit nie kan doen nie, hy kan dit uit die aard van die saak doen, hy is net nie lus daarvoor nie, want dit is nie ‘n uitdaging nie!). Maar nou het sy liewe anonieme seun dit ten aanhoor van ander nie-anonieme pa’s gesê en sou hulle besef dat – die beweegrede vir sy onwilligheid die afwesigheid van ‘n uitdaging is? Anonieme pa het die groen bal so gekyk wat op die water ronddobber (wat mindere mans en seuns na mekaar gegooi het) en hulle, hul klein wêreldjie beny. Hy sal opsienende teen die hoogte moet uit…
Nou goed laat ek dan tog iets sê voordat mense met kennis van programmering my blog delete. Sien toe ons wegspring stamp Danie (van kennis van programmering-faam) my onderstebo en hy trip Wickus wat onmiddellik voor hom was.  Nou goed, nou goed: die Waarheid sal ons vry maak. Danie: RESPEK. Jy het ons fair en square gewen al was dit die tweede keer wat jy daar uitgehardloop het.
Die realiteit is dat ek heeltyd 3de was (nee man nie laaste nie), dat spoedvark Wickus wel aanvanklik voor hom was, maar dat Danie hom ingehaal en verbygevat het (en toe sy dansende de ja vu Tarzan/volkspele act ad nauseam bo-op die heuwel gedoen het). Danie nou dat ek weer daarin dink, dit is darem hoogs onwaarskynlik: erken nou maar dat jy anaboliese steroide gebruik (vanaf Rusland)!!  Dit kan verklaar waarom jy by die heuwel afgerol het (en helaas het ons in solidariteit ook daar afgerol – nie omdat ons breins met steroide bevlek is nie). My hare was vol sand Nou goed ek het nie hare nie, maar as ek sê wat vol sand was sal die blog gesensor moet word!
Video van die DRIE MAL MANS 1 minuut 5 sekondes en daar is verrassing op einde!
Categories Avonture, Humor, Intellektuele beuselagtighede, Verhalend (en of sketse)Tags Afrikaans. Breederivier, rieldans, Tarzan6 Kommentaar
6 thoughts on “Drie mal mans”
3 Jun 2016 om 9:15 AM
Lyk na groot pret – daai wit hemp gaan nooit weer dieselle wees nie. Ja, n mens is net so oud soos jy jou toelaat om te voel.
3 Jun 2016 om 6:35 NM
Dit was en regtig ‘n verassing dat Danie gewen het. Maar dan hy het ‘n swart belt in karate en daarmee saam gaan ‘n sekere standaard van oefening. Maar hy het ondertussen opgehou met karate en volgende jaar gaan ons weer Breederivier toe!!!
3 Jun 2016 om 11:01 AM
Lyk na vet pret!
3 Jun 2016 om 6:38 NM
Boys will be boys? nee glad nie, hierdie was wetenskaplike navorsing om digtheid van sand te toets… OK OK boys will be boys.
5 Jun 2016 om 8:49 AM
5 Jun 2016 om 10:35 AM
Vorige Previous post: Hebron red meer as net mense.
Volgende Next post: En toe skeur hy die Bybel